ENERXÍA SOLAR

Todos sabemos xa, a estas alturas, cal son as consecuencias do uso de combustibles fósiles como o petróleo. Mil veces temos escoitado falar, do efecto invernadoiro producido polo exceso de bióxido de carbono na atmosfera que orixina o preocupante quentamento do globo e o eventual desxeo dos polos, da chuvia aceda que cae nos campos preto das zonas industriais, destruíndo, o chan, a fauna e a flora do noso planeta. Tamén o smog, esa néboa que cubre as grandes cidades provocada pola combinación das emisións de gases de combustión, con algúns outros fenómenos naturais, como as inversións térmicas, a humidade e a radiación solar, é unha das terribles consecuencias do uso dos hidrocarburos. En resumo, é de todos coñecido que se continuamos emitindo gases indesexables á nosa atmosfera as consecuencias axiña serán irreparables. Ningún de nós podemos brandir ignorancia para permanecer inactivos perante a destrucción do noso planeta e da nosa saúde e a dos nosos fillos. Todos sabemos a ciencia certa que o camiño do petróleo descorre lentamente cara a catástrofe.
Moitos grupos ecoloxistas veñen tentando presionar ós estados para obrigar ás petroleiras a tomar medidas drásticas. Pero esto é unha tarefa máis ca ardua. Non esquezamos que nas mans destas multinacionais están as nacións e as nosas propias vidas, Elas proporciónanos enerxía para as lámpadas, para a calefacción, para o ordenador, a lavadora, o lavalouza, o ascensor, o coche e ata o cepillo de dentes. Non esquezamos ademais que o petróleo é unha fonte de enerxía moi económica, mentres esta sexa rendable os cidadáns podemos esquecernos por completo de que os estados aposten por enerxías renovables que resultan algo máis caras e nas que deben investir moitos cartos para promocionar.
De todo o dito, a consecuencia que extraemos é que non podemos agardar doutros axuda para o noso planeta, para as nosas vidas e para as dos nosos fillos. Se cada un de nós non actúa, ninguén actuará.

| Por iso traemos a este espacio a enerxía solar. De entre as enerxías renovables, como a eólica, a das ondas, a proveniente da Diferencia de Temperatura Oceánica, a das mareas, etc., a solar é a máis sinxela na súa utilización..

Neste intre xa é posible que calquera de nós instale na súa casa unha placa solar que lle proporcione a enerxía necesaria para que tódolos nosos electrodomésticos funcionen e que o noso modo de vida non se altere en absoluto, ó tempo que eliminámo-las emanacións de gases tóxicos á atmosfera Xa existen empresas dedicadas á venta ó detalle de placas para a nosa casa. Moitos cidadáns apostaron xa por este modo limpo de enerxía. Non temos pois escusa. Depende da nosa propia decisión.
Grupos ecoloxistas cataláns, loitan agora por dar un segundo paso que consiste sinxelamente en que a lei se cumpra. En España agora mesmo, a lei obriga ás eléctricas a paga-la electricidade que estas placas solares de edificios privados producen en exceso e que engaden á rede á que tódalas casas están conectadas. Deste xeito, o feito de ter unha placa propia na nosa vivenda proporcionaríanos ademais de enerxía económica e limpa, uns ingresos extras. Este sería un motivo de peso para lanzar ós indecisos ó mundo de la enerxía solar. Nembargantes aínda existen certos problemas á hora de que este feito se faga efectivo. Por suposto as eléctricas son contrarias ó mesmo e presionan para poñer impedimentos neste avance da enerxía solar.

Nós non temos pretexto. Dispoñemos dos medios. O desembolso inicial é rapidamente amortizable, ata nun piso pequeno podemos instala-la nosa placa. Só nos resta presionar para que ademais podamos obter delo un beneficio económico. |

Agora non podes quedarte parado. Moi preto de ti hai un grupo ecoloxista que pode axudarte. O único que tes que facer é preguntar. A túa pregunta pode salva-lo noso planeta.